Общински съвет ЗЛАТАРИЦА, област Велико Търново

5090    град    Златарица,    улица    “Стефан Попстоянов”    №22

П О К А Н А
за публично обсъждане на отчета на „Бюджет 2017” на Община Златарица
На основание чл. 140, ал. 4 от Закона за публичните финанси и чл. 31, ал. 4 от Наредбата за условията и реда за съставяне на бюджетна прогноза за местните дейности за следващите три години за съставяне, приемане, изпълнение и отчитане на бюджета на Община Златарица, Председателят на Общински съвет Златарица организира обществено обсъждане на отчета на Бюджета на Община Златарица за 2017 година.
Господин Стефан Бранзелов отправя покана към всички жители на Общината, представители на бизнес-средите, Неправителствени организации, пенсионерски и младежки организации, представителите на средствата за масово осведомяване, второстепенните разпоредители с бюджет и цялата общественост за участие в общественото обсъждане.
 

Публичното  обсъждане на годишния отчет на бюджета за 2017 г. ще се проведе на 26.07.2018г. (четвъртък) от 10:30 часа в сградата на Община Златарица, ул. Стефан Попстоянов № 22 - в заседателната зала на Общински съвет Златарица. 
Желаещите предварително да се запознаят с материалите по отчета могат да направят това на интернет страницата на общината – http://www.zlataritsa.net/
Вашите мнения, препоръки и въпроси можете да направите писмено в „Информационен център” при община Златарица или на e-mail: obs_zl@abv.bg
